คือผมสูงแค่150ปลายๆเองอ่ะคับ แล้วผมต้องทำยังไงให้สูงขึ้นดีคับ เพื่อนๆผมเค้าสูง 170 กว่าๆ กันแล้วคับ
สวัสดีค่ะ การเพิ่มสูงความสูงนั้น ในผู้ชายอายสูงได้ถึงอายุประมาณ 18-20 ปี และคงต้องดูความสูงของบิดามารดาร่วมด้วย เพราะความสูงก็เป็นพันธุกรรมได้ส่วนหนึ่งค่ะแนะนำวิธีเพิ่มความสูงอย่างปลอดภัยโดย-รับประทานอาหารให้ครบ 5 หมู่ เน้นกลุ่มโปรตีน เนื้อ นม ไข่ ไม่มียาบำรุงที่ทำให้สูงขึ้นได้ เพียงแต่จะช่วยเสริมสร้างความแข็งแรงของกระดูกเช่นแคลเซียม วิตามินดี-ออกกำลังกายเพื่อช่วยเสริมสร้างการเติบโตของกระดูกและความแข็งแรงของกล้ามเนื้อ ควรออกกำลังอย่างน้อยวันละ 1 ชั่วโมงเป็นประจำ 3-4 วันต่ออาทิตย์ เน้นกีฬาที่มีการเคลื่อนไหวมากเช่นฟุตบอล บาสเกตบอล-นอนหลับพักผ่อนให้เพียงพอ 8-10 ชั่วโมงต่อวัน เพราะจะทำให้ฮอร์โมนที่ใช้ในการเจริญเติบโตจะหลั่งออกมาอย่างเต็มที่หากได้ปฏิบัติตัวดังกล่าวมาก็น่าจะช่วยเพิ่มโอกาสที่จะสูงขึ้นได้บ้างแต่หากรู้สึกว่าร่างกายเตี้ยแคระแกรนกว่าปกติ หยุดสูงก่อนวัยอันควรเช่นก่อน 15 ปีในผู้ชาย ควรไปพบแพทย์เพื่อหาสาเหตุเพิ่มเติมที่อาจส่งผลให้ร่างกายไม่สามารถเจริญเติบโตได้ตามปกติเช่นโรคทางพันธุกรรมบางอย่าง ความผิดปกติของโครโมโซม โรคโลหิตจาง โรคการทำงานผิดปกติของต่อมไทรอยด์หรือต่อมใต้สมอง